《相国赵公命馆人除舍授餐以待余适产二雏未及趋赴先此寄怀二首 其二》
明代·胡应麟

长铗归来叹夜眠，黄金台色正苍然。高悬一榻平津上，骤启千门碣石前。

风雨未教淩白苧，乾坤何意问朱弦。无劳大厦歌寒素，柱石明堂四海传。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。